Sorghandleplanskladde

I kan bruge denne kladde som udgangspunkt for at udarbejde en sorghandleplan til jeres gymnasium. Dette gør I ved at forholde jer til kladdens enkelte sektioner. Kladden er ment som et supplement til *Sorghandleplan: Gymnasier*, hvor I også kan finde specifikke vejledninger til de vigtigste pointer i hver sektion. I sidste ende er det dog vigtigt, at I kun bruger vores vejledning som inspiration og hele tiden har fokus på at skabe en sorghandleplan, der kan fungere i jeres specifikke kontekst.

Helt konkret er opgaven at:

1. Læs beskrivelsen i de enkelte sektioner, samt de sider, som hører til i *Sorghandleplan: Gymnasier*.
2. Diskuter sektionens spørgsmål.
3. Slet sektionens tekst og udfyld den med jeres svar på sektionens spørgsmål og opgaver.

Sorghandleplan

Udarbejdet til

[skolen navn]

Udarbejdet af:

[navne i arbejdsgruppen]

Nuværende version udarbejdet:

[dato]

Manualen skal opdateres:

[dato],

Af [Navn]

# Indhold

[Indhold 3](#_Toc178771024)

[1. Den overordnede ramme for gymnasiets støttearbejde 4](#_Toc178771025)

[2. Ansvarsområder: Ledere, studievejledere og undervisere 4](#_Toc178771026)

[3. Personalets rammer for støttearbejdet 5](#_Toc178771027)

[4. Konkrete opgaver, når elever er pårørende til kritisk syge eller har mistet en nært pårørende 5](#_Toc178771028)

[5. Indledende støtte, når elever er pårørende til kritisk sygdom, dødsfald eller selv er alvorligt syge 6](#_Toc178771029)

[6. Opfølgende støtte, når elever er pårørende til kritisk sygdom, dødsfald eller selv er alvorligt syge 7](#_Toc178771030)

[7. Støtte, når en elev eller et personalemedlem dør 7](#_Toc178771031)

[8. Opfølgende støtte, når en elev eller et personalemedlem dør 8](#_Toc178771032)

[9. Kontaktlister over ressourcepersoner på gymnasiet 8](#_Toc178771033)

[10. Ekstern støtte 8](#_Toc178771034)

# Den overordnede ramme for gymnasiets støttearbejde

I denne sektion nedskriver I gymnasiets overordnede rolle i mødet med elever, der oplever kritisk sygdom og/eller dødsfald blandt deres nærmeste. Når I definerer kerneopgaven, bliver det nemmere at navigere igennem komplekse situationer, holde fokus på formålet med jeres støtte, og hvad der ligger uden for det, gymnasiet kan hjælpe med.

Gennemlæs sektion 1 i *Sorghandleplan:* *Gymnasier*, for at blive inspireret. Supplér punkterne i manualen med jeres egne refleksioner i forhold til, hvordan jeres gymnasium skal forholde sig til støttearbejdet. Gode emner at diskutere er eksempelvis:

* Hvad er gymnasiets kerneopgave i mødet med elever, som oplever kritisk sygdom og/eller dødsfald blandt deres nærmeste?
* Hvordan ønsker vi at møde unge mennesker, der har sygdom eller sorg tæt inde på livet?
* Hvad er vores gymnasiums værdier, og hvordan kommer de til udtryk i den måde vi former vores støtte på?
* Hvilke former for støtte ligger uden for det, gymnasiet skal kunne hjælpe med, og hvorfor?

# Ansvarsområder: Ledere, studievejledere og undervisere

Det er vigtigt, at der er klarhed over, hvem der har, hvilke ansvarsområder, når det kommer til fordelingen af arbejde mellem administration, studievejledning og undervisere. Derfor er det en god idé, at en sorghandleplan tydeligt beskriver, hvem der står for hvilke dele af støtten, og hvordan vigtige informationer videreformidles.

Gennemlæs sektion 2 i *Sorghandleplan: Gymnasier,* for at blive inspireret. Supplér punkterne i manualen med jeres egne tanker om, hvordan jeres gymnasium fordeler støttearbejdet og samarbejder om arbejdsopgaven. Gode emner at diskutere er eksempelvis:

* Hvem er primær ansvarlig for at støtte eleven på vores gymnasium, og hvordan bakker andre medarbejdergrupper op?
* Hvilke støtteopgaver eksisterer der på underviser-, studievejleder- og administrationsniveau?
* Hvordan sikrer vi, at alle involverede medarbejdere har de nødvendige oplysninger til at kunne handle?
* Har vi ressourcerne på gymnasiet, der kan påtage sig en særlig støtterolle?

# Personalets rammer for støttearbejdet

For at kunne yde god støtte til elever i krise er det afgørende, at de medarbejdere, der skal varetage støtten, har de nødvendige ressourcer, rammer og støtte fra organisationen. Det er derfor vigtigt at gennemgå, hvilke tidsmæssige ressourcer der er til rådighed for støttearbejdet, og hvor undervisere kan få råd og vejledning, hvis de oplever udfordringer i forbindelse med støttearbejdet.

Gennemlæs sektion 3 i *Sorghandleplan:* *Gymnasier*, for at blive inspireret. Supplér punkterne i manualen med jeres egne overvejelser om, hvordan gode personalemæssige rammer kan se ud. Gode emner at diskutere er:

* Hvilke ressourcer er tilgængelige for personalet til støttearbejdet?
* Hvordan sikrer vi, at kolleger føler sig trygge i støttearbejdet og ikke overladt til sig selv?
* Hvor kan en medarbejder få faglig sparring, hvis vedkommende ikke føler sig rustet til at håndtere en elev i krise?

# Konkrete opgaver, når elever er pårørende til kritisk syge eller har mistet en nært pårørende

For at kunne yde effektiv støtte til elever, der står over for kritisk sygdom og/eller dødsfald, er det vigtigt at have klare retningslinjer for de konkrete opgaver, som gymnasiet bør varetage. Det kan man klargøre ved at etablere konkrete retningslinjer for støttearbejdet.

Gennemlæs sektion 4 i *Sorghandleplan*: *Gymnasier*, for at få indsigt i, hvilke opgaver, der opstår i disse situationer, og hvordan de bedst løses. Supplér punkterne i manualen med jeres egne overvejelser om, hvordan jeres gymnasium bedst støtter elever i krise. Gode emner at diskutere er:

* Hvordan håndterer vi situationer, hvor elever er pårørende til en kritisk syg person?
* Hvilke særlige hensyn skal tages, når en elev selv er alvorligt syg?
* Hvordan støtter vi bedst elever, der har oplevet dødsfald i den nærmeste familie?
* Hvordan organiserer vi møder med elever i krise, så de føler sig set og støttet?

# Indledende støtte, når elever er pårørende til kritisk sygdom, dødsfald eller selv er alvorligt syge

For at kunne yde effektiv støtte til elever, der oplever en krisesituation som følge af kritisk sygdom og/eller dødsfald, er det essentielt at have strukturerede retningslinjer, der guider gymnasiets håndtering af disse følsomme cases.

Gennemgå sektion 5 i *Sorghandleplan:* *Gymnasier*, for at få et overblik over, hvordan en støtteproces kan etableres, og hvordan møder med de berørte elever kan struktureres. Overvej at tilpasse manualens forslag til jeres gymnasiums særlige behov og udfordringer. Gode emner at diskutere er:

* Hvordan opsætter vi trygge rammer for møder med berørte elever?
* Hvordan kan vi bedst støtte elever, der har oplevet dødsfald, så de føler sig forstået og støttet i deres sorg?
* Hvordan kan vi organisere møder og støtteforløb for elever med kritisk sygdom tæt på livet, så vi sikrer, at de føler sig set og hjulpet?

# Opfølgende støtte, når elever er pårørende til kritisk sygdom, dødsfald eller selv er alvorligt syge

Lige så vigtigt som det er, at den indledende støttesamtale går godt med eleven, er det vigtigt, at der løbende bliver fulgt op på den aktuelle situation. Med udgangspunkt i sektion 5 i *Sorghandleplan:* *Gymnasier*, skal I derfor gennemgå, hvordan I sikrer gode rammer for opfølgning på elevens situation. Gode emner at diskutere er:

* Hvordan sikrer vi en god opfølgning på elevens problematikker efter det indledende møde?
* Hvordan sikrer vi, at eleverne ved, hvor de skal henvende sig, hvis deres situation ændrer sig?
* Hvordan skaber vi et system, hvor elevens situation ikke bliver glemt?

# Støtte, når en elev eller et personalemedlem dør

For at kunne håndtere situationer, hvor en elev eller et personalemedlem dør, er det afgørende at have en klar handlingsplan, der tager højde for gymnasiets unikke fællesskab og de berørte parters behov. Gennemgå sektion 7 i *Sorghandleplan:* *Gymnasier*, for at forstå de særlige forhold, der opstår ved et dødsfald, og hvordan støttearbejdet kan organiseres. Tilpas anbefalingerne til jeres gymnasiums specifikke behov, og gode emner at diskutere er:

* Hvordan skaber vi rammer, der sikrer, at de, som er tættest på den afdøde, men også gymnasiet som helhed, føler sig støttet?
* Hvordan kan vi bedst håndtere kommunikationen, så både elever og personale får præcis og omsorgsfuld information om, hvad der er sket?
* Hvordan sikrer vi, at der er de nødvendige ressourcer til stede, både internt og eksternt, til at støtte dem, der er berørte?

# Opfølgende støtte, når en elev eller et personalemedlem dør

For at kunne håndtere den opfølgende støtte, når en elev eller et personalemedlem dør, er det essentielt at have en gennemarbejdet plan, der tager højde for både kortsigtede og langsigtede behov. Gennemgå sektion 8 i Sorghandleplanen: *Gymnasier*, for at få indsigt i, hvordan gymnasiet kan skabe kontinuerlig støtte og give plads til bearbejdning af sorg. Tilpas anbefalingerne til jeres gymnasiums specifikke forhold, og gode emner at diskutere er:

* Hvordan sikrer vi, at der løbende er rum til samtaler og sorgbearbejdning i hverdagen, så både elever og personale føler sig forstået og støttet?
* Hvordan kan vi skabe klare rammer for, hvor elever og personale kan søge yderligere hjælp, hvis behovet for støtte strækker sig ud over det, gymnasiet kan tilbyde?
* Hvordan kan vi mindes den afdøde på sigt, så gymnasiets fællesskab bevarer forbindelsen til dem, der er gået bort, på en meningsfuld måde?

# Kontaktlister over ressourcepersoner på gymnasiet

Når en krise opstår, er det en fordel at have en samlet liste over vigtige kontakt- og ressourcepersoner. Har gymnasiet ikke allerede en sådan liste, kan den tilføjes til sidst i sorghandleplanen.

# 10. Ekstern støtte

I det følgende finder du en liste over steder, som tilbyder supplerende støtte til elever berørt af sygdoms- eller sorgproblematikker.

|  |  |  |  |  |
| --- | --- | --- | --- | --- |
| Organisation | Støtter | Tilbud | Målgruppe | Hjemmeside |
| Kræftlinjen | Kræft, pårørende | Online rådgivningTelefonisk rådgivning | Pårørende | Find hjemmesiden [her](https://cancerdk365-my.sharepoint.com/personal/martinl_cancer_dk/Documents/her) |
| OmSorg | Kritisk sygdom, dødsfald | SorggruppelisterRådgivning | Børn og unge | Find hjemmesiden [her](https://cancerdk365-my.sharepoint.com/personal/martinl_cancer_dk/Documents/her) |
| Kræftrådgivningerne | Kritisk sygdom, dødsfald, mistrivsel | Fysisk rådgivningGruppedeltagelse fysisk og onlineFamilierådgivningKurser | Pårørende | Find hjemmesiden [her](https://cancerdk365-my.sharepoint.com/personal/martinl_cancer_dk/Documents/her) |
| Headspace | Kritisk sygdom, dødsfald, mistrivsel | Telefonisk rådgivningFysisk rådgivningOnline rådgivning | 12-25 år | Find hjemmesiden [her](https://cancerdk365-my.sharepoint.com/personal/martinl_cancer_dk/Documents/her) |
| Børn, Unge & Sorg | Kritisk sygdom, dødsfald | Telefonisk rådgivningOnline rådgivningGratis psykologhjælpGruppetilbud/sorggrupper | Under 28 år | Find hjemmesiden [her](https://cancerdk365-my.sharepoint.com/personal/martinl_cancer_dk/Documents/her) |
| Skyggebørn | Kritisk sygdom, dødsfald, mistrivsel | Sorggrupper | 3-28 år | Find hjemmesiden [her](https://cancerdk365-my.sharepoint.com/personal/martinl_cancer_dk/Documents/her) |
| Folkekirken | Kritisk sygdom, dødsfald og mistrivsel | Sorggrupper | Alle | Find hjemmesiden [her](https://cancerdk365-my.sharepoint.com/personal/martinl_cancer_dk/Documents/her) |
| Ung På Linje og Ung Online – Ungdommens Røde Kors | Mental trivsel | Telefonisk rådgivningOnline rådgivning | 13-30 år | Find hjemmesiden [her](https://cancerdk365-my.sharepoint.com/personal/martinl_cancer_dk/Documents/her) |
| Startlinjen | Mistrivsel, tab | Telefonisk rådgivning | Pårørende | Find hjemmesiden [her](https://cancerdk365-my.sharepoint.com/personal/martinl_cancer_dk/Documents/her) |
| Livslinien | Sorg efter selvmord | Telefonisk rådgivningOnline rådgivning | Efterladte/ pårørende | Find hjemmesiden [her](https://cancerdk365-my.sharepoint.com/personal/martinl_cancer_dk/Documents/her) |
| NEFOS | Sorg og krise efter selvmord | Telefonisk rådgivningIndividuel rådgivningSamtalegrupper | Efterladte/pårørende | Find hjemmesiden [her](https://cancerdk365-my.sharepoint.com/personal/martinl_cancer_dk/Documents/her) |
| Børns Vilkår - HØRT | Mistrivsel, kriser | Online rådgivning | 15-24 år | Find hjemmesiden [her](https://cancerdk365-my.sharepoint.com/personal/martinl_cancer_dk/Documents/her) |
| Børns Vilkår - BørneTelefonen | Mistrivsel, sorg | Telefonisk rådgivning Online rådgivning | Børn og unge | Find hjemmesiden [her](https://cancerdk365-my.sharepoint.com/personal/martinl_cancer_dk/Documents/her) |
| Hjerteforeningen | Kritisk sygdom | Online og fysisk Rådgivning | Pårørende | Find hjemmesiden [her](https://cancerdk365-my.sharepoint.com/personal/martinl_cancer_dk/Documents/her) |
| Pårørendelinjen - Lungeforeningen | Pårørende til en lungesyg | Telefonisk rådgivning | Pårørende | Find hjemmesiden [her](https://cancerdk365-my.sharepoint.com/personal/martinl_cancer_dk/Documents/her) |